C 125/402
RO
Jurnalul Oficial al Uniunii Europene
5.4.2023
Miercuri, 14 septembrie 2022 (3h)
Evidențiază că din cauza dimensiunilor lor reduse și a sistemelor energetice izolate, regiunile insulare cele mai îndepărtate, la fel ca regiunile ultraperiferice, se confruntă cu dificultăți majore în ceea ce privește aprovizionarea cu energie, deoarece depind în general de importurile de combustibili fosili pentru producția de energie electrică, transporturi și încălzire.
(3i)
Consideră că folosirea energiei din surse regenerabile, inclusiv a energiei maremotrice, ar trebui să fie o prioritate și crede că aceasta ar putea aduce beneficii substanțiale insulelor, având în vedere nevoile comunităților locale, inclusiv conservarea arhitecturii tradiționale a insulelor și a habitatelor locale.
Solicită, așadar, să se sprijine dezvoltarea unei game largi de surse regenerabile de energie în funcție de caracteristicile lor geografice.
Salută programele lansate de insule privind hidrogenul produs din surse regenerabile de energie.
(4)
Se recunoaște din ce în ce mai mult necesitatea alinierii politicilor în domeniul bioenergiei la principiul utilizării în cascadă a biomasei (8), în vederea asigurării unui acces echitabil la piața materiilor prime de biomasă în vederea dezvoltării de soluții bioeconomice inovatoare, cu valoare adăugată ridicată, și a unei bioeconomii circulare sustenabile.
Atunci când elaborează scheme de sprijin pentru bioenergie, statele membre ar trebui, prin urmare, să țină seama de disponibilitatea aprovizionării sustenabile cu biomasă pentru uz energetic și pentru alte utilizări și de menținerea absorbanților de carbon și a ecosistemelor din pădurile naționale, de protejarea biodiversității, precum și de principiul economiei circulare și al utilizării în cascadă a biomasei și de ierarhia deșeurilor stabilită în Directiva 2008/98/CE a Parlamentului European și a Consiliului (9).
Cu toate acestea, ar trebui să poată acorda sprijin pentru producția de energie din buturugi sau rădăcini în cazul deșeurilor sau al reziduurilor generate în urma lucrărilor efectuate cu obiectivul principal de conservare a naturii și de planificare a peisajului, cum ar fi cele de pe marginea drumurilor.
În orice caz, statele membre ar trebui să evite promovarea utilizării lemnului rotund de calitate pentru producția de energie, cu excepția unor circumstanțe bine definite, cum ar fi prevenirea incendiilor forestiere și exploatarea forestieră de recuperare.
În conformitate cu principiul utilizării în cascadă, biomasa lemnoasă ar trebui utilizată în conformitate cu cea mai mare valoare adăugată economică și de mediu, în următoarea ordine a priorităților: 1) produse pe bază de lemn, 2) prelungirea duratei lor de viață, 3) reutilizare, 4) reciclare, 5) bioenergie și 6) eliminare.
În cazul în care nicio altă utilizare a biomasei lemnoase nu este viabilă din punct de vedere economic sau potrivită din punctul de vedere al mediului, recuperarea energiei contribuie la reducerea producției de energie din surse neregenerabile.
Prin urmare, schemele de sprijin ale statelor membre pentru bioenergie ar trebui să fie direcționate către astfel de materii prime pentru care există o concurență redusă pe piață cu sectoarele materialelor și a căror aprovizionare se consideră că are un efect pozitiv atât pentru climă, cât și pentru biodiversitate, pentru a evita stimulentele negative pentru opțiunile nesustenabile în materie de bioenergie, astfel cum au fost identificate în raportul JRC intitulat „Utilizarea biomasei lemnoase pentru producția de energie în UE” (10).
Pe de altă parte, în definirea implicațiilor suplimentare ale principiului utilizării în cascadă, este necesar să se recunoască particularitățile naționale care ghidează statele membre în elaborarea schemelor lor de sprijin.
Prevenirea, reutilizarea și reciclarea deșeurilor ar trebui să fie opțiunea prioritară.
Statele membre ar trebui să evite crearea unor scheme de sprijin care ar fi contrare obiectivelor privind tratarea deșeurilor și care ar duce la utilizarea ineficientă a deșeurilor reciclabile.
În plus, pentru a asigura o utilizare mai eficientă a bioenergiei, începând din 2026, statele membre nu ar trebui să mai acorde sprijin centralelor care produc exclusiv energie electrică, cu excepția cazului în care instalațiile se află în regiuni cu un statut specific de utilizare în ceea ce privește tranziția lor de la combustibilii fosili, în cazul în care instalațiile utilizează captarea și stocarea dioxidului de carbon sau în cazul în care instalațiile nu pot fi modificate în scopul cogenerării în situații excepționale justificate, după aprobarea din partea Comisiei.
(5)
Creșterea rapidă a producției de energie electrică din surse regenerabile și competitivitatea din ce în ce mai mare a costurilor acesteia pot fi utilizate pentru a răspunde unei ponderi tot mai mari a cererii de energie, de exemplu, prin utilizarea pompelor de căldură pentru încălzirea spațiilor sau a proceselor industriale la temperatură scăzută, a vehiculelor electrice pentru transport sau a furnalelor electrice din anumite sectoare.
Energia electrică din surse
(8)
Principiul utilizării în cascadă urmărește să obțină utilizarea eficientă a resurselor de biomasă, acordând prioritate utilizării materiilor prime de biomasă în defavoarea utilizării de energie ori de câte ori este posibil, crescând astfel cantitatea de biomasă disponibilă în cadrul sistemului.
În conformitate cu principiul utilizării în cascadă, biomasa lemnoasă ar trebui utilizată în conformitate cu cea mai mare valoare adăugată economică și de mediu, în următoarea ordine a priorităților: 1) produse pe bază de lemn, 2) prelungirea duratei lor de viață, 3) reutilizare, 4) reciclare, 5) bioenergie și 6) eliminare.
Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive (JO L 312, 22.11.2008, p. 3).
https://publications.jrc.ec.europa.eu/repository/handle/JRC122719
(9) (10)